Je Wuillant, fiz çay en arriers Hugon, qui fut chastelain de Chalemont, fais savoir à touz... que je, de ma bone volunté et de mon esponenz gré, non mie menez par force, ne par tricherie, ne par paour, ne par priere, ay vendu et vent et quit et baille et outroy permaignablement à ma noble dame Lore... et à ses hoirs, cinc seiptures de prel, dou prel de Conches, qui siet devant la grange de ladite dame, desquex cinc seiptures de prel je tien les trois de fyé de madite dame; pour laquel vendue j’ay eu et receu de ma devantdite dame cenz dix et sept souz d’estevenens en bons deniers nombrez; promettant... En tesmoignaige de ceste chose, j’ay requis et fait mettre en ces lettres le seal dou chapitre de Saint-Michiel de Salins... [Ce fut fait] le mecredi pruchain après l’exaltation sainte Croiz, l’an Nostre Seignour mil CC sexante et treze.